L 26/30 Euroopa Liidu Teataja 30.1.2010 IV (EÜ asutamislepingu, ELi lepingu ja Euratomi asutamislepingu kohaselt enne 1. detsembrit 2009 vastu võetud õigusaktid) NÕUKOGU OTSUS 2010/53/ÜV]JP, 30. november 2009, salastatud teabe turvalisust käsitleva kokkuleppe sõlmimise kohta Austraalia ja Euroopa Liidu vahel EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 24, võttes arvesse eesistujariigi soovitust ning arvestades järgmist: (1) Nõukogu otsustas oma 9. märtsi 2009. aasta istungil volitada eesistujariiki, keda abistab peasekretär | kõrge esindaja ja kes kaasab täielikult komisjoni, alustama koos- kõlas Euroopa Liidu lepingu artikliga 24 Austraaliaga läbirääkimisi teabeturbe kokkuleppe sõlmimiseks. Pärast kõnealuse volituse saamist läbirääkimiste alustami- seks leppis eesistujariik, keda abistas peasekretär | kõrge esindaja, läbirääkimiste tulemusena kokku salastatud teabe turvalisust käsitleva kokkuleppe Austraaliaga. Kõnealune kokkulepe tuleks heaks kiita, ON TEINUD JÄRGMISE OTSUSE: Artikkel 1 Euroopa Liidu nimel kiidetakse käesolevaga heaks Euroopa Liidu ning Austraalia vaheline salastatud teabe turvalisust käsitlev kokkulepe. Kokkuleppe tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kes on volitatud kokkuleppele alla kirjutama, et see Euroopa Liidu suhtes sidu- vaks muuta. Artikkel 3 Käesolev otsus jõustub selle vastuvõtmise päeval. Artikkel 4 Käesolev otsus avaldatakse Euroopa Liidu Teatajas. Brüssel, 30. november 2009 Nõukogu nimel eesistuja B. ASK